SERVICES
సేవల రంగంపై జిఎస్‌టి ప్రభావం
న్యూఢిల్లీ, ఆగస్టు 4: ఒకేదేశం,ఒకేపన్ను, ఒకే మార్కె ట్‌ నినాదంతో జూలై ఒకటవ తేదీ నుంచి అమల యిన జిఎస్‌టికారణంగా సేవలరంగం వృద్ధి మంద గించింది. జూలైనెలలో సేవలరంగ పిఎంఐ సూచీ 45.9పాయింట్లకు దిగజారింది. 2013 సెప్టెంబరు నాటి కనిష్టస్థాయికి చేరింది. అదే ఉత్పత్తిరంగ పిఎంఐ సూచి కూడా జూలైలో 47.9పాయింట్లకు తగ్గిన సంగతి తెలిసిందే.
జూన్‌లో ఉత్పత్తిరంగం 50.9 పాయింట్లుగా కొంతమేర ఊరటనిచ్చింది. అదికాస్తా జూలైలో ఆవిరైపోయింది. నిక్కీ పిఎంఐ సూచి గురువారం వెల్లడించిన గణాంకాలు పరిశీ లిస్తే అంతకుముందునెలలో సేవలరంగ సూచి 53.1 పాయింట్లుగా ఉంది. అదికాస్తా జూలైనాటికి 45.9 పాయింట్లకు పడిపోయింది. 50పాయింట్లు దాటితే అభివృద్ధి పథంగాను, లేనిపక్షంలో తిరోగ మన దిశగాను ఆర్థికవేత్తలు మదింపుచేస్తారు. ఈ ప్రభావం కార్మిక మార్కెట్‌పై ఎక్కువ ఉంటుంది. ఉపాధి తగ్గుతుందని అంచనా.
ఫ్యాక్టరీ ఆర్డర్లు కూడా జూలైలో తగ్గాయి. 2009 ఫిబ్రవరినాటి మందగమనస్థితిని ప్రస్తుతం తెచ్చిపెట్టిందని అంచ నా. జిఎస్‌టిపై సేవలరంగ సంస్థల అస్పష్టత వైఖరే ఇందుకుకీలకంగా కనిపిస్తోంది. ప్రైవేటురంగ కార్యకలాపాలు కూడా మందగించాయి. పెద్దనోట్ల రద్దు ఒకరకంగా ఆర్థికవ్యవస్థకు షాక్‌నిచ్చిందని ఐహెచ్‌ఎస్‌ మార్కెట్‌ఆర్థికవేత్త పాల్లియాన్నా డిలీమా వెల్లడించారు. ఇక ధరలపరంగాచూస్తే ముడివన రుల వ్యయం ద్రవ్యోల్బణం జూన్‌లో కొంత సడలిం ది. అయితే ఛార్జీలు మాత్రం పెరిగాయి. 2013 నాటిధరలు అలుముకున్నాయి.
ఎక్కువ పన్నురేట్లు, వేతనాలే ఇందుకు కారణమని అంచనా. జూన్‌ నుంచి ద్రవ్యోల్బణం సానుకూలంగానే ఉందని పాల్లి యాన్నా వెల్లడించారు. అధికధరలు ఉన్నాయన్న కంపెనీలు కూడా జిఎస్‌టిని ఉదహరించాయి. డిమాండ్‌ సృష్టించేందుకుకొంతమేర ఆఫర్లు డిస్కౌం ట్లు ప్రకటించారు. ఫ్యాక్టరీ ఛార్జీలు 17నెలల కనిష్ట స్థాయికి మొదటిసారిగా చేరుకున్నాయి.
రెండు రోజుల క్రితం విడుదలైన ఉత్పత్తిరంగ డేటా అలాగే ఉంది. 50.9పాయింట్లనుంచి 47.9పాయింట్లకు పడిపోయిం ది. దీనివల్ల ఉత్పత్తిదారులు కూడా తక్కువ మొత్తం మాత్రమే ముడి వనరులపై ఖర్చు చేసారు. దీనివల్ల పాక్షికంగా పూర్తయిన ఉత్పత్తుల్లో కూడా ముడి వనరుల కొరత ఉందన్న అంచనాలున్నాయి. నిక్కీ ఇండియా కాంపోజిట్‌ పిఎంఐ ఉత్పత్తి సూచీని పరిశీలిస్తే ఉత్పత్తిరంగం, సేవలరంగం సూచీలు ఎని మిదినెలల కనిష్టస్థాయికి పడిపోయాయి. 52.7 శాతం నుంచి 46.పాయింట్లకు పడిపోయాయని అంచనా.